Kast

Kast zo gumun e Bro-Gerne, e kanton Kraozon, e departamant Penn-ar-Bed, e kornôg Breizh.

 Douaroniezh 
Eieniñ a ra ar Stêr Deir e Kast ha mont alese da Gemper.

 Anv 
 Bernard Tanguy ː Cast, 1327, e-tro 1330, 1368 ; Castr, 1451 ; Castre, 1574.
 Erwan Vallerie ː Cast, 1368 ; Castr, 1451 ; Cast, 1516, 1536 ; Castre, 1574.
Gerdarzh
 Dauzat & Rostaing ː eus Kast, anv ur sant eus Iwerzhon.
 Bernard Tanguy ː diasur eo an anv-se ; eus hini sant Kast, ur sant eus Iwerzhon ; gwelloc'h eo klask diwar castra ː kreñvlec'h.
 Hervé Abalain ː marteze anv ur sant.

 Ardamezioù 
N'ez eus ket evit ar poent.

 Istor 

 Nac'het e voe an distaoliadeg roueel e miz C'hwevrer 1676 ouzh un den eus Kast, Hervé Carion, goude Emsavadeg ar Bonedoù ruzArthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg).
 Dispac'h Gall 
 Dekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant ar person, Le Baud e anv; nac'het e voe gant Le Gall, kureKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 43 ha 44..

 Brezel-bed kentañ 
 Mervel a reas 133 gwaz eus ar gumun, da lâret eo 5,40% eus ar boblañs e 1911,Memorial Genweb abalamour d'ar brezel.
 Eil brezel-bed  
 Mervel a reas pevarzek den ag ar gumun abalamour d'ar brezelMemorial Genweb.
 Brezelioù didrevadennañ 
 Brezel Indez-Sina 
 Mervel a reas daou vilour eus ar gumunMemorial Genweb.
 Brezel Aljeria 
 Mervel a reas pevar milour eus ar gumunMemorial Genweb.

 Monumantoù ha traoù heverk 
 Monumant ar re varv, luc'hskeudennMemorial Genweb .
 Hemolc'h sant Hubert 
Hemolc'h sant Hubert zo ur monumant e mein kersanton eus ar . Savet eo dirak iliz Kast gouestlet da sant Jerom.
Ar vojenn : Hubert oa ur chaseour o heuliañ ur c'harv e koadoù an Ardenne da Wener ar Groaz. A-daol-trumm e welas ur groaz etre kornioù ar c'harv hag ur vouezh a glevas o tont eus an neñv hag o lavaret : "Hubert, pedavare e paouezi da chaseal loened er c'hoadoù hag e soñji e salvidigezh da ene ? ". Ar burzhud-se e lakaas da gemmañ kredenn. Sant-paeron ar chaseourien eo sant Hubert.
An tudennoù zo gwisket gant dilhad e giz mare an Arginivezlezh.
Ar c'harv zo sonn ha lidus, gant ar groaz etre e vrankoù. Er sevenadur keltiek, ar c'harv, anvet Cernunnos ha Kerno, an doue kornek, zo un hanterour etre an douar, an neñv hag ar vuhez peurbadel.
Sant Hubert zo o pediñ, ur glin war an douar, e zaouarn juntet, e zaoulagad goursavet o sellet ouzh an neñv.
Dirak sant Hubert ez eus daou gi zo o sellout ouzh ar c'harv.
Ar floc'h hag ar marc'h zo oc'h ober war dro ar marc'h a-dreñv sant Hubert.

 Emdroadur ar boblañs abaoe 1962 

 Levrlennadur 
 Hervé Abalain : Les noms de lieux bretons. Les Universels Gisserot. 2000
 Albert Dauzat & Charles Rostaing : Dictionnaire étymologique des noms de lieux en France. Larousse, 1963. Guénégaud, 1978
 Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
 Erwan Vallerie : Diazezoù studi istorel an anvioù-parrez. Corpus. An Here. 1995

 Liammoù diavaez 

 Lec'hienn ar gumun
 Ti an douristed
 Kast war lec'hienn Geobreizh

 Daveoù ha notennoù 

Rummad:Kumunioù Penn-ar-Bed
Rummad:Kumunioù Kerne
Rummad:Bro C'hlazig
Rummad:Emsavadeg ar Bonedoù ruz